Spilt av Hilary Duff. Karakteren vi hovedsakelig følger. En sukkersøt ungdomsskoleelev som ofte går gjennom typiske tenåringsproblemer. Hun er en outsider på skolen, men klarer seg fint med sine to beste venner, Miranda og Gordo. Lizzie krangler ofte så busta fyker med lillebroren Matt og har heftige diskusjoner med foreldrene, men vet alltid til slutt hvor den moralske linja går. Hun gjør det stort sett godt på skolen i alle fag, selv om hun skulle ønske hun var bedre. Hun har et animert alter ego i hodet som ofte kommer frem for å avsløre hva hun egentlig tenker om saker og ting.